پاکیستان-ین بلوچستان ایالتینده پولیس ماشینینا تشکیل ائدیلن هوجوم نتیجه‌سینده 9 پولیس امکداشی حیاتینی ایتیریب، 11-ی یارالانیب.
''دان" قزئتی‌نین یایدیغی معلوماتا اساساً، هوجوم کاچچی-سیبی بؤلگه‌لری سرحدینده یئرلشن بولان-دا کؤرپوسونده تؤردیلیب.
هوجوما گؤره مسئولیتی هله‌لیک اؤز اوزرینه گؤتورن اولماییب.
سون آیلاردا پاکیستانین خصوصیله خیبر پختونخوا و بلوچستان ایالت‌لرینده ترور هوجوم‌لاری‌نین سایی آرتیب.
رسمی ایسلام آباد بو هوجوم‌لارین افغانیستان-دا یئرلشن پاکیستان طالبانی (TTP) طرفیندن پلانلاشدیریلدیغینی و ایداره ائدیلدیگینی بیلدیریب. افغانیستان ایسه بو ادعا‌لاری رد ائدیر.
ژانویه‌نین 30-دا پاکیستانین پیشاور شهرینده گونورتا نمازی زامانی مسجیدده تؤره‌دیلن هوجوم نتیجه‌سینده اکثریتی پولیس اولماقلا 102 نفر هلاک اولموشدو.
